./data/phi0474/phi005/phi0474.phi005.perseus-lat2.xml
omnia ista ante facta sunt non modo quam ego Siciliam, verum etiam quam iste Italiam attigit  dum ego in Sicilia sum, nulla statua deiecta est: posteaquam illinc decessi, quae sint gesta cognoscite Centuripinorum senatus decrevit populusque iussit ut, quae statuae Verris ipsius et patris eius et filii essent, eas quaestores demoliendas locarent, dumque ea demolitio fieret, senatores ne minus triginta adessent  videte gravitatem civitatis ac dignitatem  neque eas in urbe sua statuas esse voluerunt quas inviti per vim atque imperium dedissent, neque  eius hominis in quem ipsi cum gravissimo testimonio publice, quod numquam antea, Romam mandata legatosque misissent; et id gravius esse putarunt si publico consilio, quam si